Ukraina osmoni Rossiya uchun to‘liq yopiladi

Ukraina infratuzilma vazirligi 25-oktabrdan Rossiya Federatsiyasi bilan havo qatnovi to‘liq tugatilishi haqida e’lon qildi, deb yozadi “Korrespondent.net”.

“‘Rosaviatsiya’dan Ukraina aviakompaniyalariga parvozlar cheklanishi sabablari ko‘rsatilgan javob taqdim etilmagani uchun Ukraina Davlat aviatsiya xizmati Ukraina va Rossiya o‘rtasidagi havo qatnovini 25-oktabrdan to‘liq to‘xtatish haqida qaror qabul qildi”, — deyiladi xabarda.
Ta’kidlanishicha, taqiq Rossiyaning barcha aviakompaniyalariga tegishli bo‘ladi va Rossiya aviatsiya hukumati tomonidan Ukraina aviakompaniyalariga nisbatan kiritilgan “aks choralar” bekor qilingunicha amalda bo‘ladi.